ההסתערות על הקפיטול (2021)
ההסתערות על הקפיטול הייתה התפרעות של המון בקונגרס של ארצות הברית בוושינגטון, ב-6 בינואר 2021 אחר-הצהריים (שעון החוף המזרחי). ההתפרעות התחילה כעצרת מחאה על תוצאות הבחירות לנשיאות ותמיכה בנשיא היוצא דונלד טראמפ, אך הפכה להתפרעות שבה מפרי סדר פרצו לבניין הקפיטול, השחיתו אותו ופצעו עשרות שוטרים ממשטרת הקפיטול, אשר אחד מהם מת למחרת משבץ. כתוצאה מהתפרעות נהרגו גם ארבעה מפגינים.